Բորիս Իշխանով

Բորիս Սարգսի Իշխանով (), հայ ֆիզիկոս։ Ֆիզմաթ գիտությունների դոկտոր (1964), պրոֆեսոր (1977): ԽՍՀՄ ատոմային էներգետիկայի և արդյունաբերության նախարարության ատոմային տվյալների հանձնաժողովի անդամ։

Կենսագրություն 
Բորիս Իշխանովը ծնվել է 1938 թվականին Բաքվում։ 1961 թվականին ավարտել է Մոսկվայի պետական համալսարանը։ 1967 թվականից աշխատել է Մոսկվայի պետական համալսարանում, 1986 թվականից եղել է ընդհանուր միջուկային ֆիզիկայի ամբիոնի վարիչ, 1986 թվականից՝ Միջուկային ֆիզիկայի էլեկտրամագնիսական շարժընթացների և ատոմային միջուկների գիտահետազոտական ինստիտուտի բաժնի վարիչ։ Առաջինն է հայտնաբերել միջին և ծանր միջուկների հսկա դիպոլային ռեզոնանսի միջանկյալ կառուցվածքը։ Առաջարկել է ատոմի միջուկների բարձր գրգռվածության կառուցվածքի ուսումնասիրման նոր եղանակ՝ հիմնված դրանց տրոհման բնութագրերի վերլուծության վրա։ Հայտնագործել է ֆիզիկական նոր երևույթ՝ թեթև միջուկների դիպոլային ռեզոնանսի գոյաձևային (կոնֆիգուրացիոն) տրոհումը (1987 թվական, ԽՍՀՄ հայտնագործությունների պետական կոմիտեի գրանցամատյան № 342):

Իշխանովի աշխատանքների հիման վրա ստեղծվել են միջուկային ճառագայթման (այդ թվում՝ նեյտրոնների, պրոտոնների ճառագայթման) բարձր արդյունավետ նոր դետեկտորներ, կառուցվել է էլեկտրոնների անընդհատ գործողության՝ ՌԴ-ում առաջին արագացուցիչը։ Իշխանովը կազմել է միջուկային ֆիզիկայի ուսումնական ձեռնարկներ, նրա ղեկավարությամբ կազմակերպվել է ֆոտոմիջուկային փորձերի, միջուկային ֆիզիկայի տվյալների հավաքման և մշակման կենտրոն։

Պարգևներ, մրցանակներ 
 ՌԴ ԳԱ ակադեմիայի Լոմոնոսովի անվան մրցանակներ, (1994, 2003)
 ԽՍՀՄ Նախարարների խորհրդի մրցանակ, (1982)
 «Ի հիշատակ Մոսկվայի 850-ամյակի» մեդալ
Աշխատանքային կարմիր դրոշի շքանշան

Երկեր 
 Взаимодействие электромагнитного излучения с атомными ядрами, М, 1979 (համահեղինակ)։
 Размер и форма атомных ядер, М., 1990 (համահեղինակ)։
 Нуклеосинтез во Вселенной, М., 1999; Экзотические одра, М., 2002.
 Экзотические ядра, М., 2002.

Ծանոթագրություններ 

Հայ ֆիզիկոսներ
Աշխատանքային կարմիր դրոշի շքանշանի ասպետներ
Ֆիզիկամաթեմատիկական գիտությունների դոկտորներ
Հայ պրոֆեսորներ
Մոսկվայի պետական համալսարանի շրջանավարտներ
Մոսկվայի պետական համալսարանի դասախոսներ
Ռուս ֆիզիկոսներ